আফগানদের প্রশংসায় শচীন, কৃতজ্ঞতা প্রকাশ জাদরানের

ওয়েব ডেস্ক: বুধবার আইসিসি চ্যাম্পিয়ন্স ট্রফিতে (ICC Champions Trophy) অঘটন ঘটে গিয়েছে। ইংল্যান্ডকে (England) হারিয়ে দিয়েছে আফগানিস্তান (Afghanistan)। ম্যাচ শেষ হতেই আফগানদের প্রশংসায় পঞ্চমুখ হন ভারতীয় ক্রিকেটের ঈশ্বর শচীন তেন্ডুলকর (Sachin Tendulkar)। তা নিয়ে যথোচিত কৃতজ্ঞতা প্রকাশ করলেন ইংল্যান্ড ম্যাচের নায়ক ইব্রাহিম জাদরান (Ibrahim Zadran)।

ম্যাচের পর গতকাল শচীন টুইট করে লেখেন, “আন্তর্জাতিক ক্রিকেটে আফগানিস্তানের অবিচল এবং একটানা উত্থান অনুপ্রেরণা জোগায়। তাদের জয়গুলোকে আর অঘটন বলা যায় না, এটা তারা অভ্যাসে পরিণত করে ফেলেছে।” দুর্দান্ত শতরানকারী জাদরান এবং পাঁচ উইকেট নেওয়া আজমাত ওমরজাইয়ের (Azmat Omarzay) আলাদা করে প্রশংসাও করেন ১০০টি সেঞ্চুরির মালিক।

আরও পড়ুন: জিতেই চলেছে লিভারপুল, পয়েন্ট নষ্ট আর্সেনালের

Afghanistan’s steady and consistent rise in international cricket has been inspiring! You can’t term their wins as upsets anymore, they’ve made this a habit now.

A superb century by @IZadran18 and wonderful five-for by @AzmatOmarzay, sealed another memorable win for Afghanistan.… pic.twitter.com/J1MVULDtKC

— Sachin Tendulkar (@sachin_rt) February 26, 2025

শচীনের টুইট দেখে কৃতজ্ঞতা জানানোর ভাষা খুঁজে পাচ্ছেন না জাদরান। তিনি বলেন, “যে মানুষটাকে দেখে প্রজন্মের পর প্রজন্ম ব্যাট হাতে তুলে নিয়েছে তার কাছ থেকে প্রশংসা পাওয়া কী যে সম্মানের। শচীন স্যর, আপনার কথাগুলো আমার এবং আফগানিস্তান ক্রিকেটের জন্য অনেক বড় ব্যাপার। ধন্যবাদ স্যর।”

২০২৩ বিশ্বকাপে চমকে দিয়েছিল আফগানিস্তান। গ্লেন ম্যাক্সওয়েল (Glen Maxwell) সেই অতিমানবিক ইনিংস না খেললে সেমিফাইনালে যেত তারাই। এবারের চ্যাম্পিয়ন্স ট্রফিতেও চমকে দিল তারা, হারিয়ে দিল ইংল্যান্ডকে। পরপর দুটো হারে টুর্নামেন্ট থেকেই ছিটকে গেলেন জস বাটলাররা (Jos Buttler)। আফগানদের কাছে তাঁরা হারলেন ৮ রানে।